text: La Xina reporta el primer dia sense cap mort per la Covid-19 d'ençà de gener
  Avui s'han reportat trenta-dos nous casos, tots ells de gent procedent de l'estranger
  Les autoritats xineses han informat avui que no han tingut cap mort per coronavirus en les darreres vint-i-quatre hores, un fet que no succeïa d'ençà del mes de gener, quan es va començar a publicar el balanç diari.
  La notícia es produeix només un dia abans del final del confinament de Wuhan, l'epicentre de la pandèmia i confinada d'ençà del 23 de gener, que primer cop en onze setmanes permetrà entrar i sortir de la ciutat.
  La Xina acumula ara mateix 81.740 casos i 3.331 morts i d'ençà del mes de març s'han reduït dràsticament el nombre de nous infectats. Avui, per exemple, només s'han reportat trenta-dos nous casos, tots ells de gent procedent de l'estranger.
  No obstant això, el principal perill pels estats astàtics és una segona onada d'infeccions provocades per l'arribada de ciutadans procedents d'altres estats. En aquest sentit, el govern xinès ha augmentat les mesures a les fronteres terrestres, on el nombre de casos nous supera als registrats als aeroports, i també ha anunciat que estendrà indefinidament la prohibició d'entrada als estrangers.